Rutland
Rutland (ing. Rutland Island) — Böyük Andaman adaları qrupuna daxil olan ada. Öz növbəsində Hindistanın müttəfiq Andaman və Nikobar adaları ərazisinə daxildir. Cənubi Andaman adasından cənubda yerləşir. Kiçik Andaman adasından Dunkan boğazı ilə ayrılır. Adanın sahəsi 109,3 km², sahil xəttinin uzunluğu isə 60 km. 2008-ci il məlumatına görə adada 688 nəfər yaşayır. Ada ətrafında kiçik balıqlar və mərcanlar yayılmışdır. Şimali Sentinel adasının bitki örtüyü ilə eynidir.